Document ID: 31992R1970

KOMISSION ASETUS (ETY) N:o 1970/92,
annettu 30 päivänä kesäkuuta 1992,
luonnonvaraisen eläimistön ja kasviston uhanalaisten lajien kansainvälistä kauppaa koskevan yleissopimuksen soveltamisesta yhteisössä annetun neuvoston asetuksen (ETY) N:o 3626/82 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon luonnonvaraisen eläimistön ja kasviston uhanalaisten lajien kansainvälistä kauppaa koskevan yleissopimuksen soveltamisesta yhteisössä 3 päivänä joulukuuta 1982 annetun neuvoston asetuksen (ETY) N:o 3626/82(1), sellaisena kuin se on viimeksi muutettuna asetuksella (ETY) N:o 3675/91(2), ja erityisesti sen 4 artiklan,
sekä katsoo, että
luonnonvaraisen eläimistön ja kasviston uhanalaisten lajien kansainvälistä kauppaa koskevan yleissopimuksen osapuolten Kiotossa 2 13 päivänä maaliskuuta 1992 pidetyn kahdeksannen konferenssin kokouksessa tehtiin muutoksia yleissopimuksen liitteeseen I ja II; näin ollen on suotavaa tehdä asetuksen (ETY) N:o 3626/82 liitteessä A olevaan liitteeseen I, II ja III yleissopimuksen osapuolten hyväksymät muutokset ja mukauttaa tämän asetuksen liitteessä C oleva 1 ja 2 osa, ja
tässä asetuksessa säädetyt toimenpiteet ovat luonnonvaraisen eläimistön ja kasviston uhanalaisten lajien kansainvälistä kauppaa koskevaa yleissopimusta käsittelevän komitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan neuvoston asetuksen (ETY) N:o 3626/82 liitteessä A oleva liite I, II ja III sekä liitteessä C oleva 1 ja 2 osa tämän asetuksen liitteillä.
2 artikla
Tämä asetus tulee voimaan sinä päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 30 päivänä kesäkuuta 1992.

Labels: 3
20